user
Onko ostamani leipä ruisleipää?
assistant
Ruokavirasto on ohjeistanut ruisleivän nimeämisestä. ”Ruisleiväksi” saa kutsua leipää, jossa rukiin osuus laskettuna viljaraaka-aineiden määrästä on vähintään 50 %. Viljaraaka-aineiksi katsotaan ruis, vehnä, kaura, ohra, maissi, tattari, hirssi ja niistä saadut jyvät, rouheet, litisteet, hiutaleet, erilaiset jauhot (myllyn prosessien mukaiset) sekä maltaat. Rukiin määrä on ilmoitettava painoprosentteina kaikkien ainesosien yhteismäärästä valmiissa leivässä. Jos kuitenkin ruisleipään on käytetty vain nimessä mainittua viljaa, ruista, ei sen määrää ole pakollista ilmoittaa.

Rukiin määrä leivässä ei voi koskaan olla 100 painoprosenttia, koska leivän leivontaan tarvitaan myös muita ainesosia kuin yksinomaan ruista. Ruokavirasto suosittaakin, että myös rukiin prosenttiosuus käytetyistä viljaraaka-aineista ilmoitettaisiin ruisleivän pakkauksessa ja sanamuodolla ”ruista x % viljaraaka-aineista”.

Kun ostat ruisleipää, kannattaa lukea huolella käytetyn ruisviljan määrä pakkausmerkinnöistä.